

|  |  |
| --- | --- |
|  | **DATGANIAD YSGRIFENEDIG**  **GAN**  **LYWODRAETH CYMRU** |
| **TEITL** | **Rheoliadau Deddf Caffael 2023 (Cychwyn Rhif 2) 2024** |
| **DYDDIAD** | **13 Mawrth 2024** |
| **GAN** | **Rebecca Evans AS, Y Gweinidog Cyllid a Llywodraeth Leol** |
|  | |

# Y Gyfraith sy'n cael ei diwygio:

Deddf Caffael 2023

# Unrhyw effaith y gall yr OS ei chael ar gymhwysedd deddfwriaethol y Senedd a/neu ar gymhwysedd gweithredol Gweinidogion Cymru.

Mae'r Rheoliadau hyn yn cynnwys darpariaethau sy'n galluogi Gweinidogion Cymru i wneud Rheoliadau mewn perthynas ag Awdurdodau Datganoledig Cymru.

**Diben y Rheoliadau**

Diben yr OS hwn yw cychwyn nifer o ddarpariaethau yn Neddf Caffael 2023 er mwyn caniatáu i Weinidogion Cymru osod Rheoliadau cadarnhaol gerbron y Senedd.

Mae Llywodraeth y DU yn gwneud y Rheoliadau Cychwyn hyn. Mae'n ofynnol i Weinidogion Cymru, yn unol ag adran 127(3) o Ddeddf Caffael 2023, roi caniatâd.

Mae'r Rheoliadau ar gael yma: [Rheoliadau Deddf Caffael 2023 (Cychwyn Rhif 2) 2024](https://www.legislation.gov.uk/uksi/2024/361/made)

Bydd Rheoliadau Cychwyn eraill a fydd yn cychwyn darpariaethau eraill yn Neddf Caffael 2023, a byddant yn sefydlu'r darpariaethau trosiannol a fydd yn pennu'r berthynas rhwng y cyfundrefnau caffael presennol a newydd. Bydd y Rheoliadau Cychwyn hyn hefyd yn gofyn am gydsyniad Gweinidogion Cymru.

**Materion o ddiddordeb arbennig i'r Pwyllgor Deddfwriaeth, Cyfiawnder a'r Cyfansoddiad**

Ni nodwyd unrhyw faterion o'r fath.

# Pam y rhoddwyd cydsyniad

Mae'r Rheoliadau hyn yn cychwyn nifer o ddarpariaethau yn Neddf Caffael 2023. Dim ond Gweinidog y Goron sydd â phwerau cychwyn o fewn y Ddeddf. Mae angen i Weinidogion Cymru gydsynio i'r Rheoliadau Cychwyn hyn i ganiatáu i reoliadau cadarnhaol gael eu gosod gerbron y Senedd.